वोटर लिस्ट में घपला करने वालों का ट्रांसफर करें या मेरा इस्तीफा ले लो
{मिलते-जुलते अक्षर अनुभव का अभाव बता बंद कर दी थी शिकायत
भास्करन्यूज | भिवानी
सीएमसाहब, एसडीएम और नगर परिषद के अधिकारी आपको बार-बार गुमराह कर रहे हैं। मेरी शिकायत पर मुझे संतुष्ट किए बिना ही यह पत्र भेज दिया जाता है कि शिकायतकर्ता को संतुष्ट कर दिया गया है, लेकिन हकीकत यह है कि मुझसे बात तक नहीं की गई।
सबसे चौकाने वाली बात तो यह है कि एक माह पहले नप अधिकारी यह कहते हैं उन्होंने वोटर लिस्ट को डीसी द्वारा जारी किए गए आदेशों के अनुसार बनाया था और एक माह बाद वे ही अधिकारी कहते हैं कि मिलते जुलते अक्षर होने तथा अनुभव की कमी के चलते उनसे गलतियां हुई हैं। जबकि सच्चाई तो यह है कि गलतियां जान-बूझकर की गई है। इसलिए आपसे अनुरोध है कि वोटर लिस्ट में घपला करने वाले अधिकारी कर्मचारियों को ट्रांसफर किया जाए या फिर मेरा इस्तीफा मंजूर किया जाए। यह गुहार वार्ड नंबर पांच के नव निर्वाचित पार्षद ईश्वर मान ने सीएम विंडो में शिकायत सौंपकर लगाई हैं।
मान ने बताया कि फरवरी माह में उनके पास सीएम विंडो कार्यालय चंडीगढ़ से फोन आया था और पूछा गया था कि आपने जो शिकायत सीएम विंडो पर की है उसके समाधान से आप संतुष्ट हैं या नहीं। इस पर ईश्वर मान ने बताया कि समाधान होना तो बहुत दूर की बात है उनसे इस बारे में कोई बातचीत तक नहीं की गई। इसके बाद उन्हें पता चला कि अधिकारियों ने अपना जबाव देते हुए कहा था कि उन्होंने वोटर लिस्ट को डीसी द्वारा जारी किए गए आदेश अनुसार बनाया था। इस पर जब ईश्वर मान ने एतराज जताते हुए कहा था कि उनके वार्ड में 12 वोट पहले से बने हुए थे और उन्हीं वोटों को दोबारा से बना दिया गया, जबकि डीसी ने ऐसा कोई आदेश जारी नहीं किया था। दूसरा जिन वोटों को शिफ्ट करना था उन्हें तो छेड़ा नहीं गया और जिनको शिफ्ट करने का कोई आदेश नहीं था, उन्हें जान-बूझकर शिफ्ट कर दिया गया। इसी प्रकार अन्य कई तरह की गलतियों को माना गया है और कहा गया है कि अनुभव की कमी और कार्य ज्यादा होने के चलते यह गलतियां हुई हैं। भविष्य में इस प्रकार की कोई गलती नहीं होगी। ईश्वर मान ने साफ कहा है कि जो भी अधिकारी कर्मचारी इस मामले में शामिल हैं या तो उनका ट्रांसफर किया जाए या फिर उनका इस्तीफा मंंजूर किया जाए।
hin_Deva hin_Deva awa_Deva hin_Deva hin_Deva hin_Deva